Lord of The Dance
2026-04-04 20:00 (Europe/Helsinki) | Дворец на културата и спорта – Варна, Дворец на културата и спорта - Варна, Варна, Bulgaria
LORD OF THE DANCE празнуват 30 години на световната сцена с грандиозно завръщане във Варна през 2026!
Една от най-емблематичните танцови продукции в света отново идва в България! През 4 април 2026 г. варненската публика ще бъде част от юбилейното турне на LORD OF THE DANCE, което отбелязва три десетилетия от легендарното шоу на Майкъл Флетли.
За своята 30-годишнина спектакълът пристига с напълно обновена визия – нови костюми, модернизирана хореография и впечатляващи сценични ефекти, създадени специално за това празнично издание. Танцьорите ще представят най-популярните моменти от историята на шоуто, преплетени с нови елементи, които го превръщат в истинско зрелище за сетивата.
Световният феномен LORD OF THE DANCE продължава да очарова аудиторията с уникалната комбинация от ирландски танц, драматична музика и динамичен сюжет. Юбилейният спектакъл обещава да бъде едно от най-незабравимите събития през 2026 година.
? Място: Дворец на културата и спорта, Варна? Дата: 4 април 2026
Приготви се за магия, ритъм и емоция, които само LORD OF THE DANCE могат да създадат!

Лекция № 2 за всеобщата просвета - 55 ГОДИНИ Камен Донев
2026-04-18 19:00 | Дворец на културата и спорта – Варна, Дворец на културата и спорта - Варна, Варна, Bulgaria
55 ГОДИНИ Камен ДоневЮбилейно национално турне„ЛЕКЦИЯ № 2 ЗА ВСЕОБЩАТА ПРОСВЕТА“
Има артисти, които излизат на сцената, за да изиграят образ.Има и такива, които влизат в съзнанието ти – разсмиват те, разтърсват те и те карат да се събудиш.
През 2026 г. Камен Донев отбелязва своята 55-годишнина с юбилейно национално турне и спектакъл, в който личат опитът, свободата и силата на един напълно изграден творец.
„ЛЕКЦИЯ № 2 ЗА ВСЕОБЩАТА ПРОСВЕТА“ е авторско, близо двучасово сценично преживяване, в което мисълта не върви сама – вървят с нея жестът, темпото, тялото, музиката и живата импровизация. Смехът е там, но не като украса – а като ключ, който отключва по-дълбокото.
Тук въпросите звучат по-силно от отговорите.На сцената е един човек – но около него се събират паметта, ритъмът на времето, гласовете на ежедневието и онова, което често премълчаваме.
Очаквайте вихър от истории и прозрения – скороговор от безумия и мъдрости, танц, песен, внезапни обрати и моменти, които те връщат към самия теб.
Това не е юбилей като равносметка.Това е юбилей като ново начало.Спектакъл за човека. За избора. За пътя.
„Кой е правият път?Стръмният.“
„ЛЕКЦИЯ № 2 ЗА ВСЕОБЩАТА ПРОСВЕТА“ не поучава.
Тя отваря.
______
Това не е просто юбилей.
Това е празник на словото, духа и свободната мисъл.

Пласидо Доминго
2026-04-21 19:00 | Дворец на културата и спорта – Варна, Дворец на културата и спорта - Варна, Варна, Bulgaria
Световната оперна легенда Пласидо Доминго идва във Варна през 2026 година!
Истинско културно събитие от световна величина предстои във Варна! На 21 април 2026 г. градът ще има честта да посрещне един от най-великите тенори в историята – Пласидо Доминго. Концертът се реализира по инициатива на Театрално-музикален продуцентски център – Варна и Община Варна, като част от тържествата по повод наближаващия 100-годишен юбилей на Международния музикален фестивал „Варненско лято“.
На сцената на Двореца на културата и спорта до маестрото ще застанат едни от най-ярките солисти на Държавна опера Варна – Александрина Михайлова, Илина Михайлова, Валерий Георгиев и Рейналдо Дроз. За диригентската палка ще отговаря маестро Найден Тодоров, който ще поведе Варненския симфоничен оркестър в тази специална вечер. Режисурата на спектакъла е поверена на Сребрина Соколова.
Пласидо Доминго е артист, който оставя неизличима следа в историята на оперното изкуство. Кариерата му включва над 150 роли, повече от 4400 изяви на най-големите световни сцени, 12 награди „Грами“, ръководни позиции в оперните театри на Вашингтон и Лос Анджелис, както и блестящи изяви като диригент. Той е и президент на престижния конкурс Operalia, чието последно издание бе проведено в София през октомври – доказателство за ярката му връзка с българската музикална традиция.
В продължение на повече от пет десетилетия Пласидо Доминго омагьосва публиката по целия свят със своя драматизъм, харизма и изключителен глас. Варненската публика ще има рядката възможност да бъде част от този неповторим артистичен празник.
✨ Очакваме с нетърпение концерта на маестро Доминго във Варна – едно от най-запомнящите се събития на 2026 година!

Х Световна купа по спортна гимнастика
2026-05-07 08:00 - 2026-05-10 17:00 | Дворец на културата и спорта – Варна, Дворец на културата и спорта - Варна, Варна, Bulgaria
7–10 май: Десето юбилейно издание на Световната купа по спортна гимнастика във Варна
Варна отново ще бъде сред центровете на световната спортна сцена! От 7 до 10 май градът ще бъде домакин на Х Световна купа по спортна гимнастика – събитие, което събира елитни състезатели от всички краища на света. Повече от 200 гимнастици ще пристигнат у нас, за да премерят сили в надпревара, носеща престижни отличия и важни точки за олимпийската ранглиста.
Турнирът, включен в официалния календар на Международната федерация по гимнастика, ще се проведе в зала „Конгресна“ на ДКС. Юбилейното десето издание обещава зрелищни изпълнения, изключителни спортни моменти и атмосфера, достойна за едно от най-значимите гимнастически събития в света.

Европейско първенство по художествена гимнастика
2026-05-27 08:00 - 2026-05-31 17:00 | Дворец на културата и спорта – Варна, Дворец на културата и спорта - Варна, Варна, Bulgaria
27–31 май: Европейското първенство по художествена гимнастика отново във Варна
В края на май Варна ще се превърне в столица на художествената гимнастика! От 27 до 31 май градът ще бъде домакин на Европейското първенство по художествена гимнастика – едно от най-престижните събития в този красив и изискан спорт.
Това е едва вторият път в историята, в който България приема континенталния шампионат. Първото издание у нас също бе във Двореца на културата и спорта през 2021 г., а сега легендарната зала отново ще посрещне най-добрите гимнастички от цяла Европа.
Присъствието на толкова силен състезателен състав обещава впечатляващи изпълнения, висока конкуренция и истински празник за всички любители на художествената гимнастика. Събитието ще привлече широка публика, ще представи елегантността и силата на този спорт и ще утвърди Варна като ключов домакин на международни спортни форуми.

Bebe на живо - концерт
2026-06-12 20:30 | Дворец на културата и спорта – Варна, Дворец на културата и спорта - Варна, Варна, Bulgaria
⚠️ ВАЖНА ИНФОРМАЦИЯ ⚠️
Поради очакваните обилни валежи, концертът на BEBE няма да се проведе на открито в Летен театър и се мести в Зала „Конгресна“ на Дворец на културата и спорта – Варна.
📅 Датата и началният час остават без промяна.Всички закупени билети важат без необходимост от презаверка.
Очакваме ви за една незабравима музикална вечер – на сухо, удобно и с още по-добра атмосфера! 🎶✨

Дон Карлос
2026-06-16 21:00 | Летен Театър – Варна, Морска градина, Варна, Bulgaria
Премиера на „Дон Карлос“
Опера от Джузепе Верди
Диригент: Григор ПаликаровРежисьор: Нина НайденоваСценография: Борис СтойновКостюми: Цветанка Петкова-СтойноваХудожествено осветление: Валентин Андонов
В ролите:Филип II – Деян Вачков – 25 години на сценаДон Карлос – Валерий Георгиев – 50-годишнинаКралица Елизабет – Йоана ЖелезчеваПринцеса Еболи – Мария РадоеваМаркиз Поза – Свилен Николов
С участието на оркестъра и хора на Държавна опера Варна.
XVII издание на Опера в Летния театър започва с една от най-внушителните творби в наследството на Джузепе Верди – „Дон Карлос“. Вдъхновена от исторически събития и драмата на Фридрих Шилер, операта разгръща мащабен музикален и сценичен свят, в който се преплитат власт, дълг, любов, саможертва и вътрешни конфликти.
В режисьорския прочит на Нина Найденова драматичният сблъсък между личните чувства и политическата необходимост е изведен с особена сила, а под палката на маестро Григор Паликаров музиката на Верди звучи с дълбочина, емоционален заряд и внушителен размах. Постановката създава силно въздействаща сценична среда, в която всяка съдба носи своята трагична тежест.
С този спектакъл Държавна опера Варна отбелязва и 25 години на сцена на баса Деян Вачков, който влиза в ролята на Филип II. В солистичния състав участват още Валерий Георгиев, Йоана Железчева, Мария Радоева и Свилен Николов, които изграждат сложните образи с убедително сценично присъствие и високо вокално майсторство. Така премиерата се превръща в ярко и запомнящо се начало на фестивалното лято.
„Дон Карлос“ заема особено място в творческия път на Верди. Композиторът неведнъж се обръща към драматургията на Фридрих Шилер, намирайки в нея силни конфликти, морални въпроси и голямо човешко напрежение. Именно по трагедия на Шилер през 1866 година той създава тази монументална музикална драма по поръчка на Парижката Гранд опера.
Либретото, написано от Жозеф Мери и Камий дю Локл, следва традицията на френската голяма опера с нейните широки сценични форми, мащабни ансамбли и балетни епизоди. По-късно Верди създава по-кратка редакция за Миланската Скала, която и днес остава сред най-поставяните версии на произведението. Независимо от различните редакции, „Дон Карлос“ продължава да вълнува с изключителната си драматична сила, психологическа дълбочина и внушителен музикален език.

Спартак
2026-06-26 21:00 | Летен Театър – Варна, Морска градина, Варна, Bulgaria
Премиера на „Спартак“
Балет по музика на Арам ХачатурянХореография: Сергей БобровСценография и костюми: Ася Стоименова
Постановката е на Балета на Държавна опера Варна и се реализира като съвместен проект между Държавна опера Варна и Международния музикален фестивал „Варненско лято“.
„Спартак“ пресъздава драматичната история на въстанието на гладиаторите и поробените, повеждани от тракиеца Спартак, както и трагичния му сблъсък с армията на римския пълководец Крас. Сюжетът стъпва върху реални събития от историята на Древен Рим през I век пр.н.е.
В тази мащабна балетна творба Спартак е изграден като силен, достоен и свободолюбив герой, за когото стремежът към свобода е водеща сила. Срещу него стои Крас – властен, безмилостен и обсебен от желанието за надмощие и слава. Двамата се превръщат в символи на две противоположни начала – на човешкото достойнство и на жаждата за власт.
Особено място в спектакъла заемат и образите на Фригия – вярната спътница на Спартак, и Егина – съблазнителната и опасна съюзница на Крас, които допълват емоционалната и драматична сила на действието.

Рачков и жените
2026-07-01 21:00 | Летен Театър – Варна, Морска градина, Варна, Bulgaria
🎭 „Рачков и жените“ – комедия за любовта, връзките и вечния сблъсък между мъжкия и женския свят
Димитър Рачков излиза на сцената с един забавен, откровен и самоироничен спектакъл за отношенията, недоразуменията, победите, провалите и надеждата, че някъде там всеки мъж може да открие своята половинка. Или поне човек, който прави хубава мусака.
„Рачков и жените“ е своеобразен наръчник за оцеляване в любовта – с много смях, неудобни въпроси, неочаквани отговори и ситуации, в които всеки зрител ще открие по нещо познато.
Спектакълът разказва истории, вдъхновени от отношенията на Димитър Рачков с жените в живота му – разбира се, поднесени с доза преувеличение, сменени имена и много чувство за хумор.
Очаквайте комедийни обрати, искрени признания, забавни абсурди и едно нестандартно предложение за брак.
Готови ли сте да се обвържете? Поне за два часа. 😄
Участва: Димитър Рачков
Режисьор: Ивайло Христов
Сценарист: Иван Ангелов

The Best of Rock
2026-07-02 21:00 | Летен Театър – Варна, Морска градина, Варна, Bulgaria
“The Best of Rock”
Кросоувър концерт
Диригент: Роберто МолинелиРежисьор: Сребрина Соколова
Солисти:Йохан БодингМагнус БаклундРозалия Желязкова
Хор и оркестър на Държавна опера Варна
“The Best of Rock” е концертно събитие с мощна енергия и впечатляващ сценичен размах, което среща света на рок музиката със симфоничното звучене на оркестъра. В този кросоувър спектакъл емблематични рок хитове получават нов живот чрез оригиналните аранжименти на Роберто Молинели, които съчетават силата на рок банда, соловите гласове и богатата оркестрова палитра.
Програмата превежда публиката през едни от най-разпознаваемите песни в историята на рока, представени в нова, по-мащабна и въздействаща музикална форма. Симфоничният прочит не просто допълва познатите мелодии, а им придава нова дълбочина, драматизъм и още по-силен емоционален заряд.
Началото е поставено с неочаквана рок интерпретация на O Fortuna от Carmina Burana, която задава тона на цялото музикално пътешествие. От Kashmir до Wind of Change и The Final Countdown, всяко произведение е изградено като самостоятелен сценичен акцент, изпълнен с динамика, напрежение и силно присъствие.
Съчетавайки енергията на рока с внушителността на симфоничния звук, “The Best of Rock” създава спектакъл, който въздейства еднакво силно на различни поколения и превръща вечерта в незабравимо музикално преживяване.

Под игото
2026-07-03 21:00 | Летен Театър – Варна, Морска градина, Варна, Bulgaria
🎭 „Под игото“ – една от най-емблематичните български истории оживява на сцена
По мотиви от романа на Иван Вазов, спектакълът „Под игото“ на Драматичен театър „Стоян Бъчваров“ – Варна представя силен сценичен прочит на творба, която продължава да звучи актуално и днес.
Драматургичният вариант е на Юрий Дачев, режисьор е Бина Харалампиева, сценографията и костюмите са дело на Свила Величкова, а музиката – на Асен Аврамов.
На сцената оживяват образите на Бойчо Огнянов, д-р Соколов, Рада Госпожина, Кириак Стефчов, Иван Боримечката, чорбаджи Марко и още от незабравимите герои на Вазовия роман. В постановката участват Богдан Бухалов, Иван Юруков, Христина Джурова, Стоян Радев, Веселина Михалкова, Николай Божков, Константин Соколов, Пламен Димитров, Свилен Стоянов, Валентин Митев, Николай Кенаров, Симеон Лютаков и още актьори от трупата на театъра.
„Под игото“ е спектакъл за свободата, избора, страха, достойнството и силата на общността. Той поставя въпроси, които остават живи през поколенията – какво означава да бъдем народ, какво ни разделя и какво може да ни събере.
Постановката е номинирана за награда „Варна“ за 2024 г. за ярки постижения в областта на културата – признание за творческата работа на екипа върху един от най-значимите сюжети в българската литература.
Един спектакъл, който трогва, провокира размисъл, събужда гордост и напомня, че свободата започва от духа.

Дами канят
2026-07-04 20:30 | Летен Театър – Варна, Морска градина, Варна, Bulgaria
🎭 „Дами канят“ оживява на сцената на Летен театър – Варна
📅 04.07.2026 г.
🕣 20:30 ч.
📍 Летен театър – Варна
Един от най-обичаните български комедийни филми излиза на театрална сцена в нов прочит по романа на Георги Мишев.
„Дами канят“ обещава вечер, изпълнена с много смях, познати ситуации, любими образи и неподправено българско чувство за хумор.
Със специалното участие на Асен Блатечки, Калин Врачански, Пламен Манасиев, Милена Маркова-Маца и трупата на благоевградския театър, спектакълът ще срещне публиката с история, която продължава да бъде актуална, забавна и близка до зрителите.
Сценичната адаптация е дело на Ваня Щерева и Димитър Калбуров, режисьор е Асен Блатечки, сценографията е на Николай Николов, а костюмите – на Ванина Цандева.
Подарете си една лятна театрална вечер с много настроение, смях и незабравими реплики.

Лисицата и Котараците
2026-07-05 21:00 | Летен Театър – Варна, Морска градина, Варна, Bulgaria
🎶 „Лисицата и Котараците“ – песни по велики романи
Нещо като концерт.
Нещо като театър.
И със сигурност нещо различно от всичко, което сте гледали досега.
„Лисицата и Котараците“ е музикален проект на Милица Гладнишка, Николай Воденичаров – Никеца и Иван Велчев. Трима артисти, мечтатели и почитатели на книгите, които превръщат литературата в музика, хумор и сценична енергия.
От обединението на техните таланти се ражда албумът „Песни по велики романи“, а вече две години триото обикаля България и разказва своите истории пред публиката.
Очаква ви шоу с много неподправен хумор, дръзки закачки и онова характерно присъствие на Милица, което винаги превръща сцената в празник. Никеца ще разтърси публиката с рокаджийски глас и китари, а Иван Велчев ще зададе ритъма с барабаните си.
В концерта ще чуете познати хитове, смели аранжименти на вечни класики и напълно нови песни за познати герои от книги. Музиката преминава през джаз, рок, поп, алтернативно звучене, мистика и дори естрада, а за още повече настроение в програмата е вплетено и мини stand-up шоу.
„Лисицата и Котараците“ вече имат и два видеоклипа към песни по романи – „Здравей, покойник“ и “Devil Sent Me”, който звучи и в ефира на Z-Rock.
Не пропускайте концерта на „Лисицата и Котараците“ – преживяване, което събира музика, литература, смях и емоция в едно необикновено шоу.

Вагнер - Гала
2026-07-07 21:00 | Летен Театър – Варна, Морска градина, Варна, Bulgaria
„Вагнер гала“
с емблематични фрагменти от операта „Валкюра“
Диригент: Светослав БорисовРежисьор: Вера НемироваСценограф: Харалд ТорКостюмограф: Йене Килиан
В ролите:Зиглинде – Надя Стефанова – гост-солистХундинг – Деян ВачковВотан – Олафур Зигурдарсон – гост-солистБрюнхилде – Йорданка Дерилова – гост-солист
Валкюри: Димитринка Райчева, Жана Костова, Илина Михайлова, Ирина Жекова, Лилия Илиева-Михайлова, Силвия Ангелова, Галина Великова, Величка Минкова
Оркестър на Държавна опера Варна
„Вагнер гала“ предлага среща с монументалния свят на Рихард Вагнер чрез подбрани фрагменти от една от най-внушителните му творби – „Валкюра“. Концертът разкрива силата, драматизма и емоционалната дълбочина на Вагнеровата музика, в която героичните образи и човешките конфликти се преплитат в мащабна звукова картина.
Под диригентството на Светослав Борисов оркестърът на Държавна опера Варна пресъздава богатството и мощта на тази изключителна партитура, изпълнена с напрежение, контрасти и внушителен оркестров размах. Музиката на Вагнер завладява със своята плътност и драматична сила, превръщайки всяка сцена в силно въздействащо преживяване.
Режисьорският прочит на Вера Немирова изгражда визуално наситена и изразителна сценична среда, която подчертава героизма, вътрешните противоречия и съдбовните избори на персонажите. Подбраните моменти от първо действие и най-силните епизоди от трето действие разкриват едновременно епичния мащаб и дълбоката човешка драма, заложени във „Валкюра“.
С участието на изявени солисти и на внушителния състав на валкюрите, този гала спектакъл обещава среща с една от най-величествените страници в оперната литература. „Вагнер гала“ е събитие, което ще потопи публиката в магията на Вагнеровото изкуство и ще я срещне с музика, оставила трайна следа в историята на световната опера.

Валсът на розите
2026-07-08 20:30 | Летен Театър – Варна, Морска градина, Варна, Bulgaria
🎹 „Валсът на розите“ в Летен театър – Варна
Подарете си една различна музикална вечер с виртуозния пианист Евгени Генчев.
„Валсът на розите“ е музикален моноспектакъл, в който класиката оживява по красив, въздействащ и необикновен начин. Очаква ви преживяване, съчетаващо изящество, емоция и майсторско изпълнение на едни от най-великите класически произведения.
Една вечер, в която музиката разказва, докосва и остава дълго след последния тон.
📍 Летен театър – Варна

Любо Киров - "Футурофония"
2026-07-09 21:00 | Летен Театър – Варна, Морска градина, Варна, Bulgaria
Уважаеми зрители,
Концертът на Любо Киров от турнето „Футурофония“, който ще се състои днес, 9 юли, във Варна, се мести от Летния театър в по-голяма зала.
Ще можете да се насладите на музикалния спектакъл в Двореца на културата и спорта. Началото ще бъде в 21:00 часа.
Всички закупени билети остават валидни и не е необходимо презаверяване. На място ще бъдете настанявани спрямо съответното разпределение в залата.
Очакваме ви!
–––––––––––
С нов албум, впечатляваща сценична продукция и серия от мащабни концерти Любо Киров ще представи музиката на бъдещето през 2026 година. Артистът подготвя най-голямото турне в своята кариера – „Футурофония“, което ще премине през едни от най-значимите летни сцени в България и ще завърши с два последователни концерта в зала 1 на НДК.
„Футурофония“ е музикално пътешествие към звука на утрешния ден – среща между силата на живото изпълнение, емоцията и новото артистично вдъхновение. По време на Националното турне публиката ще има възможност за първи път да чуе на живо песните от предстоящия едноименен албум.
Концертите ще обединят новите композиции, най-обичаните хитове на Любо Киров и специални сценични изненади, подготвени за публиката.
Медиен партньор на Националното турне „Футурофония“ 2026 е БГ Радио.

Лебедово езеро
2026-07-10 21:00 | Летен Театър – Варна, Морска градина, Варна, Bulgaria
„ЛЕБЕДОВО ЕЗЕРО“
Балет в четири действия от Пьотр Илич ЧайковскиХореография: Мариус Петипа, Лев ИвановХореографска редакция: Сергей БобровДиригент: Азат Максутов
Балет и оркестър на Държавна опера Варна
„Лебедово езеро“ е сред най-емблематичните произведения в историята на класическия балет и остава едно от най-обичаните заглавия на световната сцена. Неговият бляскав сценичен път започва през 1895 година в Мариинския театър в Санкт Петербург, където се оформя и прочутият му класически облик.
Съществен принос за силата на спектакъла има хореографията на Лев Иванов, която придава на сцените с лебедите изключителна поетичност, пластика и емоционална дълбочина. Чрез движения, вдъхновени от красотата на птиците, той пресъздава не само изящество, но и чувства като любов, страх, болка и вътрешна тревога. Мариус Петипа допълва тази цялост с бляскавите дворцови сцени, валсовете и характерните танци, които придават на спектакъла неговия завършен класически размах.
Постановката на Държавна опера Варна е представена в авторската хореографска редакция на Сергей Бобров. В неговия прочит драматичното напрежение е изведено с особена сила, а изискванията към изпълнителите са изключително високи както по отношение на техниката, така и в емоционалното изграждане на образите.
Публиката ще бъде впечатлена от силните визуални противопоставяния, изразителната сценична атмосфера и въздействащия трагичен финал, които превръщат тази постановка в запомнящо се балетно преживяване.

Концерт на Лили Иванова
2026-07-11 20:30 | Летен Театър – Варна, Морска градина, Варна, Bulgaria
🎤 Лили Иванова с концерт в Летен театър – Варна
На 11 юли 2026 г. от 20:30 ч. публиката във Варна ще има възможност да преживее една специална концертна вечер с музиката на Лили Иванова.
Концертът ще бъде със специалното участие на Grand „LI Orchestra“ с диригент Константин Добройков. Музикален продуцент е Ангел Дюлгеров.
На сцената ще излязат и музикантите от LI Orchestra: Ангел Дюлгеров, Огнян Енев, Иван Йорданов-Чери, Христо Михалков, Орлин Цветанов, Росен Ватев и беквокалите LaTiDa.
Мониторен тонрежисьор: Ангел Попов – Ачо
Звук, осветление и сцена: Антоан Хадад, ТНС
Организация и PR: Николай Недеков
🎟️ Билети на каса: Дворец на културата и спорта – Варна
🕙 Работно време: понеделник – петък, 10:00 – 13:30 ч. и 14:30 – 18:00 ч.
📞 Телефон: +359 52 501 500
🌐 Билети онлайн: kupibileti
Една вечер с емблематични песни, силно сценично присъствие и музика, която остава във времето.

Криворазбраната цивилизация
2026-07-12 20:30 | Летен Театър – Варна, Морска градина, Варна, Bulgaria
🎭 „Криворазбраната цивилизация“ по Добри Войников на сцената на Летен театър – Варна
📅 12.07.2026 г.
🕣 20:30 ч.
📍 Летен театър – Варна
Публиката ще има възможност да се наслади на впечатляващ сценичен прочит на една от знаковите български творби – „Криворазбраната цивилизация“ по Добри Войников.
Сценичният вариант и режисурата са дело на Костадин Бандутов, а в спектакъла участват Красимир Демиров, Татяна Христова, Мила Боянова, Валери Марков, Георги Георгиев, Георги Стоянов, Любов Николова, Елисия Дженкинс, Филип Янев и Димитър Петров.
Със специалното участие на ансамбъл „Варна“, постановката съчетава драматичен заряд, комедийни моменти, музика и танц в едно въздействащо сценично преживяване. Фолклорният ансамбъл, под художественото ръководство на Юлиян Станев, внася автентичен български колорит и подчертава темите за традицията, модернизацията и търсенето на собствена идентичност.
Продуцент: ДТ „Йордан Йовков“
🎟️ Билети на каса: Дворец на културата и спорта – Варна
🕙 Работно време: понеделник – събота, 10:00 – 13:30 ч. и 14:30 – 18:00 ч.
Неделя: почивен ден
📞 Телефон: +359 52 501 500
🌐 Билети онлайн: ePortal

Риголето
2026-07-14 21:00 | Летен Театър – Варна, Морска градина, Варна, Bulgaria
„РИГОЛЕТО“
Опера в три действия от Джузепе ВердиЛибрето: Франческо Мария ПиавеПо драмата „Кралят се забавлява“ от Виктор Юго
Диригент: Азат МаксутовРежисьор: Сребрина СоколоваСценография и костюми: Нела СтояноваХореография: Светлана Тоншева3D mapping: Тодор ТодоровДиригент на хора: Теодора Георгиева
В ролите:Херцогът на Мантуа – Рейналдо ДрозРиголето – Пламен ДимитровДжилда – Александрина МихайловаСпарафучиле – Гео ЧобановМадалена – Михаела БероваДжована – Миглена СтрадалскаМонтероне – Людмил ПетровМаруло – Велин МихайловБорса – Артьом АрутюновГраф Чепрано – Петър ПетровГрафиня Чепрано – Розалия ЖелязковаПаж – Лъчезара ГеоргиеваОфицер – Илко Захариев
Участват оркестър, хор и балет на Държавна опера Варна.
„Риголето“ е сред най-силните и въздействащи творби в оперното наследство на Джузепе Верди. Създадена по драмата на Виктор Юго „Кралят се забавлява“, операта разгръща дълбоко човешка история за власт, унижение, любов, отмъщение и съдбовна вина. В центъра стои трагичната фигура на шута Риголето — човек, разкъсван между ролята, която е приел пред обществото, и вътрешния си свят, в който пази най-съкровеното – любовта към своята дъщеря.
В режисьорския прочит на Сребрина Соколова водеща тема е образът на маската — онази външна роля, зад която човек скрива своята същност, за да оцелее, да бъде приет или да изпълни мястото си в обществото. В този смисъл Риголето не е просто придворен шут, а човек, принуден да живее в болезнено раздвоение. Именно тази вътрешна противоречивост постепенно го отвежда към трагедията, в която сам се превръща в причина за гибелта на най-скъпото в живота си.
Постановката изгражда тази идея чрез цялостния сценичен език — режисура, мизансцен, костюми, сценография и дигитална визуализация. Двойствеността на героя и напрежението между видимото и скритото намират израз във всеки елемент на спектакъла. Без да налага еднозначни оценки, спектакълът оставя на публиката свободата сама да премине през моралните въпроси, които творбата поставя.
Съществен акцент в постановката е и използването на 3D mapping, чрез който сценичното пространство се променя и оживява в синхрон с развитието на действието. Визуалната среда не е само фон, а активен участник в драмата — тя подчертава вътрешните състояния на героите и допълнително засилва въздействието на ключовите моменти на сцената.
Операта има забележителна съдба още от самото си създаване. Драмата на Виктор Юго предизвиква силен обществен отзвук заради своя остър социален заряд и критичното си отношение към монархическата власт, поради което е забранена скоро след премиерата си. Вдъхновен от нейната сила, Верди вижда в нея материал за музикален театър с изключителен драматизъм. Под влияние на цензурата действието е преместено от Франция в Мантуа, а част от персонажите са променени, но същинският конфликт и нравствената тежест на историята остават непокътнати.
Именно в това се крие голямата сила на „Риголето“ — зад динамичния сюжет и ярките театрални ситуации стои проникновена психологическа драма. Верди насочва вниманието не толкова към историческата среда, колкото към болезнените човешки отношения, към вината, страха, любовта и неумолимия удар на съдбата. Затова и „Риголето“ продължава да звучи толкова силно и днес — като история за човешката слабост, за цената на компромиса и за трагедията, която настъпва, когато истинската същност бъде скрита зад маската.

Шкумба шоу
2026-07-15 20:30 | Летен Театър – Варна, Морска градина, Варна, Bulgaria
😂 „Шкумба шоу“ идва във Варна на 15 юли в Летния театър!
Очаква ви вечер, посветена на смеха, доброто настроение и незабравимите емоции. Любимият на публиката Шкумбата ще излезе на сцената със своя характерен хумор, самоирония и остри, но винаги близки до живота коментари, които разсмиват и докосват зрителите.
Към него ще се присъединят обичани актьори и популярни личности – д-р Мирослав Ненков, Георги Любенов, Мая Бежанска, Христо Гърбов и Филип Аврамов. Специално участие ще вземе и „Гъмзата Брас Шоу“, които ще добавят мощна музикална енергия към лятната вечер.
„Шкумба шоу“ съчетава комедийни скечове, импровизации, музика и неочаквани сценични моменти. Всяко изпълнение носи усещане за жив контакт с публиката и превръща спектакъла в истинско преживяване.
Летният театър във Варна ще се превърне в сцена на смеха под открито небе – място, където талантът, настроението и емоцията се срещат в една незабравима вечер.
Не пропускайте „Шкумба шоу“ – спектакъл, който ще ви зареди с усмивки и добро настроение!

Спартак
2026-07-17 21:00 | Летен Театър – Варна, Морска градина, Варна, Bulgaria
„Спартак“ – премиерен спектакъл
Балет от Арам ХачатурянХореограф: Сергей БобровДекор и костюми: Ася Стоименова
Продукцията е представена от Балета на Държавна опера Варна и е осъществена в партньорство с ММФ „Варненско лято“.
Балетът разгръща историята за бунта на гладиаторите и робите срещу римската власт, оглавен от тракиеца Спартак. Неговата борба срещу могъществото на Рим и срещу войските на генерал Крас е вдъхновена от действителни събития от I век пр.н.е., оставили ярка следа в историята.
Музиката на Арам Хачатурян и сценичното действие изграждат образа на Спартак като герой с непоколебим дух, смелост и високо чувство за чест. На неговия фон Крас се откроява като негов пълен антипод – амбициозен, коварен и подвластен на стремежа към абсолютна власт. Така спектакълът превръща конфликта между двамата в силен символ на сблъсъка между свободата и тиранията.
До тях застават и две ярки женски фигури – Фригия, олицетворение на вярност и обич, и Егина, носеща съблазън, интрига и предателство. Техните образи придават допълнителна дълбочина и емоционално напрежение на сценичния разказ.

Марко Хиетала
2026-07-19 20:00 | Летен Театър – Варна, Морска градина, Варна, Bulgaria
🎸 Marko Hietala се завръща във Варна с „Roses From The Deep Tour“
📍 Летен театър – Варна
📅 19 юли
Финландската метъл легенда Marko Hietala – вокалист, басист и разказвач с разпознаваемо сценично присъствие, познат от Nightwish и Tarot, отново ще излезе пред варненската публика.
На сцената на Летния театър той ще представи своя нов албум „Roses From The Deep“, издаден от Nuclear Blast през февруари 2025 г., като част от турнето „Roses From The Deep Tour“.
Заедно с него на сцената ще бъдат:
🎸 Tuomas Wäinölä – китара / синтезатор
🥁 Anssi Nykänen – барабани
🎹 Bob Engstrand – клавишни и беквокали
Публиката може да очаква сетлист, който съчетава новите песни от „Roses From The Deep“ с емблематични композиции от годините на Marko Hietala в Nightwish и Tarot, представени в нови, по-интимни аранжименти.
Очаква ви вечер, изпълнена с меланхолия, северна енергия и поетична светлина – музикално преживяване, което носи характерния дух на един от най-обичаните гласове на скандинавския рок.
ℹ️ Деца до 10 години влизат без билет, но задължително с придружител и без право на самостоятелно седящо място.
🎟️ Билети на каса: Дворец на културата и спорта – Варна
🕙 Работно време: понеделник – събота, 10:00 – 13:30 ч. и 14:30 – 18:00 ч.
Неделя: почивен ден
📞 Телефон: +359 52 501 500

Отчаяни съпрузи
2026-07-20 20:30 | Летен Театър – Варна, Морска градина, Варна, Bulgaria
🎭 „Отчаяни съпрузи“ – френска комедия с много смях и неочаквани ситуации
Една нестандартна комедия за мъжете, връзките и предизвикателствата, които любовта и обвързването поставят пред „силния“ пол.
На сцената ще видите Бойко Кръстанов, Явор Бахаров, Даниел Пеев и Димитър Захариев в забавна и динамична постановка, която умело разкрива трудностите, колебанията и комичните моменти в отношенията между мъжете и жените.
Автори на пиесата са Алекси Макар, Жером Даран и Стефан Мюра. Режисьор е Васил Дуев, а преводът е на Снежина Русенова-Здравкова.
„Отчаяни съпрузи“ е парижки комедиен хит, който вече осем години не слиза от афиша и продължава да нарушава правилата на жанра с много хумор, свеж ритъм и неподправена сценична енергия.
Очаква ви вечер с много смях, остроумни ситуации и актьорска игра, която превръща спектакъла в истинско комедийно преживяване.

Баща ми се казва Мария - на село
2026-07-21 20:00 | Летен Театър – Варна, Морска градина, Варна, Bulgaria
🎭 „Баща ми се казва Мария – на село“ пристига във Варна!
📅 21.07.2026 г.
🕗 20:00 ч.
📍 Летен театър – Варна
Под откритото небе на Летния театър ви очаква скандално забавна комедийна среща между „селото“ и „града“. „Баща ми се казва Мария – на село“ обещава шумна семейна идилия, колоритни образи, неочаквани обрати и много смях от началото до финала.
На сцената ще видите: Станимир Гъмов, Румен Угрински, Стефан Рядков, Петьо Петков – Шайбата, Жанина Стоилова, Невена Бозукова, Албена Павлова / Диана Любенова и Цветомир Иванов.

Турандот
2026-07-22 21:00 | Летен Театър – Варна, Морска градина, Варна, Bulgaria
„ТУРАНДОТ“
Опера от Джакомо Пучини
Диригент: Якопо Сипари ди ПескасеролиПостановка: Кузман ПоповАдаптация: Тихомир Трифонов
В главните роли:Турандот – Сайоа ЕрнандесКалаф – Винченцо КостанцоЛиу – Мария Йелич
С участието на оркестъра, хора и балета на Държавна опера Варна и ВДЮО.Копродукция с Parma OperArt.
„Турандот“ е последното голямо оперно произведение на Джакомо Пучини и едно от най-внушителните заглавия в световния репертоар. Лиричната драма в три действия е създадена по пиесата на Карло Гоци, а след смъртта на композитора е завършена от неговия ученик Франко Алфано, според оставените от Пучини указания. Сред най-запомнящите се моменти в творбата е прочутата ария „Nessun dorma“, превърнала се в символ на оперното изкуство със своята емоционална сила и музикално величие.
В ролята на принцеса Турандот ще се представи Сайоа Ернандес – ярко международно име, ценено заради мощния си глас, сценично присъствие и впечатляващ репертоар. Тя е сред предпочитаните солисти на водещи оперни театри и оркестри по света, сред които Миланската Скала, Виенската държавна опера, Парижката опера, Баварската държавна опера, Берлинската държавна опера, Ковънт Гардън, Театро Реал в Мадрид и Операта в Сидни. Носителка е на редица престижни отличия, сред които Златен медал за заслуги в изящните изкуства, награди за най-добро сопрано и за най-добра женска лирична изпълнителка, както и признания от Театро Реал и международни певчески форуми. Сред ролите, с които тя се утвърждава на голямата сцена, са Тоска, Аида, Норма, Лейди Макбет, Абигайл, Джоконда, Чо Чо Сан и самата Турандот.
Образът на Калаф ще бъде пресъздаден от Винченцо Костанцо, един от утвърдените тенори на новото поколение в съвременната оперна практика. Кариерата му го отвежда на значими европейски сцени, а името му все по-често се свързва с мащабни продукции от италианския и веристичния репертоар. По повод стогодишнината от смъртта на Пучини той участва в Пучиниевия фестивал в Торе дел Лаго, където се изявява в ключови роли, а през следващите сезони продължава с участия в театри като Римската опера и Teatro San Carlo в Неапол. Сред знаковите му сценични изяви е и участието му в официалната церемония по закриването на Зимните олимпийски игри в спектакъл на Арена ди Верона.
В ролята на Лиу публиката ще види Мария Йелич – сръбско сопрано с ярко развиваща се международна кариера. След началото на професионалния си път в Оперното студио на Белградския национален театър, тя се утвърждава с участия в оперни и концертни проекти в Европа, Азия и Америка. В репертоара ѝ присъстват роли като Мими, Аида, Тоска, Елизабет, Микаела и Графинята в „Сватбата на Фигаро“. Пяла е на престижни фестивали и концертни сцени, включително с големи оркестри и прочути артисти, а сред акцентите в нейната биография са участия с Пласидо Доминго, Елина Гаранча, Хосе Кура и концерти в „Карнеги хол“, Йерусалим, Любляна, Рига и Сеул.
Със своя мащабен музикален размах, силни драматични образи и впечатляващ изпълнителски състав, тази постановка на „Турандот“ обещава силно сценично преживяване, в което се срещат традицията на голямата опера и присъствието на изявени международни артисти.

Турандот
2026-07-23 21:00 | Летен Театър – Варна, Морска градина, Варна, Bulgaria
„ТУРАНДОТ“
Опера от Джакомо Пучини
Диригент: Якопо Сипари ди ПескасеролиПостановка: Кузман ПоповАдаптация: Тихомир Трифонов
В главните роли:Турандот – Габриела ГеоргиеваКалаф – Валерий ГеоргиевЛиу – Илина Михайлова
С участието на оркестъра, хора и балета на Държавна опера Варна и ВДЮО.Копродукция с Parma OperArt.
„Турандот“ е последното и едно от най-впечатляващите произведения на Джакомо Пучини – монументална опера, в която се преплитат драматизъм, страст, изпитания и силни човешки чувства. Създадена по пиесата на Карло Гоци, творбата разгръща приказно-символичен свят, в който любовта и жертвоготовността се изправят срещу гордостта, страха и непреклонната воля.
След смъртта на Пучини операта е завършена от неговия ученик Франко Алфано, по волята на самия композитор. Така „Турандот“ остава не само връх в творческия му път, но и едно от най-разпознаваемите заглавия в световния оперен репертоар.
Сред най-емблематичните моменти в произведението е прочутата ария „Nessun dorma“, изпълнявана от Калаф — музикален връх с изключителна сила и въздействие, превърнал се в символ на оперното изкуство. Със своята внушителна музика, ярки образи и мащабно сценично присъствие, „Турандот“ продължава да вълнува публиката по целия свят.

Концерт на Графа
2026-07-25 21:00 | Летен Театър – Варна, Морска градина, Варна, Bulgaria
🎤 Графа представя нова концертна програма, създадена като музикално пътуване през емоцията на неговите песни.
Вечерта започва в по-интимна атмосфера – с глас, пиано и китара, и с любими песни като „Влюбени сълзи“, „Страничен наблюдател“ и „Черен гранит“. Постепенно концертът се разгръща с пълната енергия на бандата и едни от най-обичаните хитове на Графа, сред които “Drama Queen”, „Слънце в очите ти“, „Ако има рай“, “Невидим”, „Искам те“, „Крадена любов“, „Малкият принц“, „Никой“ и „Давам всичко за теб“.
На сцената Графа ще бъде заедно със своите музиканти, които със силното си присъствие, енергия и професионализъм превръщат всяко изпълнение в пълнокръвно концертно преживяване.
Специален акцент в турнето е и книгата „Графа Live“, която артистът представи лично с концерт в клуб в сърцето на София. В нея той открехва вратата към своя свят и разказва за музиката, сцената, хората зад концертите, вдъхновението, съмненията и моментите, които изграждат пътя на един артист.
По време на турнето зрителите ще могат да открият книгата „Графа Live“ и на място.

Извънредно неудобно
2026-07-26 20:30 | Летен Театър – Варна, Морска градина, Варна, Bulgaria
🎭 „Извънредно неудобно“ на сцената на Летен театър – Варна
📅 26.07.2025 г.
🕣 20:30 ч.
📍 Летен театър
Очаква ви театрална вечер с много хумор, неочаквани ситуации и неудобно забавни моменти. „Извънредно неудобно“ е спектакъл по идея на Здрава Каменова и Светльо Томов, създаден в съавторство с Богдана Трифонова.
На сцената ще видите три ярки актриси – Стефания Колева, Здрава Каменова и Богдана Трифонова, които превръщат всяка ситуация в динамично, остроумно и запомнящо се сценично преживяване.
Композитор на спектакъла е Добромир Кисьов, а художник по костюмите – Стефания Колева.
„Извънредно неудобно“ е представление, което обещава смях, настроение и среща с театъра в неговата най-жива и забавна форма.

Концерт на Веско Маринов
2026-07-27 21:00 | Летен Театър – Варна, Морска градина, Варна, Bulgaria
🎤 Една специална вечер, посветена на любовта, музиката и емоцията…
Веселин Маринов отбелязва 45 години на сцена с юбилейното си турне „Ти си любовта“ – концерт, който не просто се слуша, а се преживява.
Очаква ви среща с най-обичаните песни на живо, топла атмосфера и моменти, които докосват сърцето още от първите акорди. Със своя разпознаваем глас и силно сценично присъствие Веселин Маринов превръща всяко изпълнение в лично послание към публиката.
Подарете си вечер, изпълнена с музика, спомени и споделени емоции.
